ประกาศกระทรวงการคลัง เรื่อง คำสั่งรัฐมนตรีให้ไว้แก่บริษัทรับอนุญาต

ประกาศกระทรวงการคลัง

ประกาศกระทรวงการคลัง
เรื่อง  คำสั่งรัฐมนตรีให้ไว้แก่บริษัทรับอนุญาต
-------------

                        อาศัยอำนาจตามความในข้อ
๓ แห่งกฎกระทรวงฉบับที่ ๑๓ (พ.ศ. ๒๔๙๗) 
ออกตามความในพระราชบัญญัติควบคุมการแลกเปลี่ยนเงิน พุทธศักราช
๒๔๘๕ รัฐมนตรี
ว่าการกระทรวงการคลังประกาศข้อกำหนดเป็นคำสั่งซึ่งบริษัทรับอนุญาตจะต้องปฏิบัติ
ดังต่อไปนี้
                        ข้อ
๑  ในประกาศนี้
                        "เจ้าพนักงาน"
หมายความว่า เจ้าพนักงานซึ่งได้รับการแต่งตั้งเพื่อปฏิบัติการตาม
พระราชบัญญัติควบคุมการแลกเปลี่ยนเงิน พุทธศักราช ๒๔๘๕
                        "เช็คเดินทาง"
หมายถึง เช็คสำหรับเดินทางที่พึงจ่ายเป็นเงินตราต่างประเทศ
                        "บัตรเครดิตต่างประเทศ"
หมายถึง บัตรสมาชิกที่ธนาคารหรือบริษัทใน
ต่างประเทศออกให้แก่สมาชิก
เพื่อใช้ในการชำระค่าสินค้าหรือบริการรวมทั้งใช้ในการ
เบิกถอนเงิน
                        ข้อ
๒  ให้บริษัทรับอนุญาตประกอบธุรกิจเกี่ยวกับปัจจัยชำระเงินต่างประเทศ
ได้แต่เฉพาะธุรกิจดังต่อไปนี้
                        (๑)
ซื้อเช็คเดินทาง หรือจ่ายเงินตราให้แก่บุคคลซึ่งถือบัตรเครดิตต่างประเทศ
เพื่อตอบแทนการได้สิทธิที่จะเรียกเก็บเงินตราต่างประเทศตามบัตรเครดิตต่างประเทศนั้น
                        (๒)
ขายเช็คเดินทางแก่ผู้จะเดินทางออกไปนอกประเทศโดยบุคคลนั้นไม่ต้อง
ได้รับอนุญาตจากเจ้าพนักงาน
เป็นมูลค่าคนหนึ่งไม่เกินห้าพันดอลลาร์สหรัฐอเมริกาหรือ
เทียบเท่าตามอัตราตลาดต่อการเดินทางหนึ่งครั้ง
เมื่อบุคคลนั้นได้แสดงหนังสือเดินทาง 
หรือตั๋วเครื่องบิน หรือตั๋วยานพาหนะเดินทางแก่บริษัทรับอนุญาตแล้ว
                        ข้อ
๓  ในการซื้อเช็คเดินทาง
หรือจ่ายเงินตราให้แก่บุคคลซึ่งถือบัตรเครดิต
ต่างประเทศ ให้บริษัทรับอนุญาตออก
"ใบรับซื้อเงินตราต่างประเทศ" แก่ผู้ขายหรือผู้ถือ
บัตรเครดิตต่างประเทศนั้น
โดยจัดให้มีสำเนาเก็บไว้ที่สำนักงานของตนหนึ่งฉบับ ใบรับซื้อ
เงินตราต่างประเทศที่กล่าวต้องระบุวันที่ซื้อ ชื่อ นามสกุล
และที่อยู่ของผู้ขาย หรือผู้ถือ
บัตรเครดิตต่างประเทศ จำนวน และสกุลเงินตราต่างประเทศ
อัตราแลกเปลี่ยน ยอดรวมของ
เงินบาท
และให้บริษัทรับอนุญาตจัดทำใบรับซื้อเงินตราต่างประเทศเป็นเล่ม มีเลขหมายลำดับ
ประจำเล่มและเลขหมายลำดับประจำฉบับด้วย
                        ข้อ
๔  ในการขายเช็คเดินทาง
ให้บริษัทรับอนุญาตออก "ใบขายเงินตรา
ต่างประเทศ" แก่ผู้ซื้อ
โดยจัดให้มีสำเนาเก็บไว้ที่สำนักงานของตนหนึ่งฉบับ ใบขายเงินตรา
ต่างประเทศที่กล่าวต้องระบุวันที่ขาย ชื่อ นามสกุล
และที่อยู่ของผู้ซื้อ เลขที่หนังสือเดินทาง 
หรือเอกสารการเดินทางอื่นที่ออกโดยทางการ ชนิด จำนวน
และสกุลเงินตราต่างประเทศ 
อัตราแลกเปลี่ยน
ยอดรวมของเงินบาทและให้บริษัทรับอนุญาตจัดทำใบขายเงินตราต่างประเทศ
เป็นเล่ม มีเลขหมายลำดับประจำเล่ม
และเลขหมายลำดับประจำฉบับด้วย
                        ข้อ
๕  เช็คเดินทางที่บริษัทรับอนุญาตรับซื้อไว้
หรือหลักฐานแสดงสิทธิที่จะ
เรียกเก็บเงินตราต่างประเทศตามบัตรเครดิตต่างประเทศ
ให้บริษัทรับอนุญาตขายแก่ธนาคาร
รับอนุญาตหรือส่งไปเรียกเก็บเงินจากบริษัทหรือธนาคารในต่างประเทศผู้ออกเช็คเดินทาง
หรือ
ผู้ออกบัตรเครดิตต่างประเทศภายในสิบห้าวันนับแต่วันที่ได้รับซื้อเช็คเดินทางหรือวันที่จ่ายเงิน
ตราให้ผู้ถือบัตรเครดิตต่างประเทศดังกล่าว
                        ข้อ
๖  การประกอบธุรกิจตามข้อ ๒
ให้กระทำได้เฉพาะที่สำนักงานของบริษัท
รับอนุญาตเท่านั้น
                        ข้อ
๗ 
ให้บริษัทรับอนุญาตใช้อัตราแลกเปลี่ยนในการซื้อหรือขายเช็คเดินทาง 
หรือจ่ายเงินตราให้ผู้ถือบัตรเครดิตต่างประเทศ
ในอัตราที่ใกล้เคียงกับอัตราเฉลี่ยของธนาคาร
รับอนุญาต
                        บริษัทรับอนุญาตต้องจัดให้มีป้ายแสดงอัตราแลกเปลี่ยนประจำวันในการ
ซื้อและขายเช็คเดินทาง
หรือการจ่ายเงินตราให้แก่ผู้ถือบัตรเครดิตต่างประเทศสำหรับสกุลเงิน
สำคัญ ๆ ที่ธนาคารแห่งประเทศไทยประกาศกำหนด
                        ข้อ
๘ 
บริษัทรับอนุญาตต้องจัดให้มีสมุดบัญชี และดูแลให้มีการบันทึกรายการ
เกี่ยวกับการซื้อหรือขายเช็คเดินทาง
หรือการจ่ายเงินตราให้แก่ผู้ถือบัตรเครดิตต่างประเทศ
ทุกชนิด ทุกสกุล ให้เรียบร้อย ถูกต้อง และทันเวลา
                        สมุดบัญชีรวมทั้งหลักฐานการซื้อหรือขายเช็คเดินทางหรือการจ่ายเงินตราให้แก่
ผู้ถือบัตรเครดิตต่างประเทศที่กล่าวในวรรคแรก
บริษัทรับอนุญาตต้องเก็บรักษาไว้ ณ สำนักงาน 
อันเป็นที่ประกอบธุรกิจของตน
ในลักษณะที่พร้อมจะแสดงต่อเจ้าพนักงานเพื่อการตรวจสอบ
ได้ทุกขณะ และหากเจ้าพนักงานเรียกให้นำสมุดบัญชีและหลักฐานไปตรวจสอบ
ณ ที่ทำการของ
เจ้าพนักงาน
บริษัทรับอนุญาตต้องนำไปภายในระยะเวลาที่เจ้าพนักงานกำหนด
                        ข้อ
๙ 
บริษัทรับอนุญาตต้องทำเอกสารยื่นต่อเจ้าพนักงานดังนี้
                        (ก)
รายงานแบบ ธ.ต. ๖๒ (รายงานประจำปักษ์แสดงการซื้อขายเช็คเดินทาง
และการจ่ายเงินตราให้แก่ผู้ถือบัตรเครดิตต่างประเทศ)
โดยจัดทำรายงานเดือนละสองครั้ง 
ครั้งแรกเป็นรายงานสำหรับวันที่หนึ่งถึงวันที่สิบห้าของเดือน
ส่วนครั้งที่สองเป็นรายงานสำหรับ
วันที่สิบหกของเดือนจนถึงวันสิ้นเดือน
การยื่นรายงานดังกล่าวต้องยื่นภายในสี่วันนับแต่วันที่
สิบห้าของเดือนหรือวันสิ้นเดือนตามแต่กรณี
                        รายงานการซื้อขายเช็คเดินทางและการจ่ายเงินตรา
ให้แสดงรายละเอียดของ
รายการที่เกิดขึ้นเป็นรายวัน
ถ้าวันใดไม่มีการซื้อหรือขายก็ให้ระบุว่า "ไม่มี"
                        (ข)
รายงานประจำเดือน แสดงบัญชีเงินฝากเงินตราต่างประเทศที่ฝากไว้
กับธนาคารรับอนุญาตในประเทศ
โดยให้ยื่นรายงานภายในสี่วันนับแต่วันสิ้นเดือน
                        (ค)
จัดส่งงบกำไรขาดทุน และงบดุล ที่ผ่านการตรวจสอบและรับรอง
ของผู้สอบบัญชีเรียบร้อยแล้ว อย่างน้อยปีละหนึ่งครั้ง
โดยให้ยื่นรายงานภายในหนึ่งร้อยยี่สิบวัน 
นับแต่วันสิ้นงวดบัญชี
                        ข้อ
๑๐ 
บริษัทรับอนุญาตจะต้องแสดงใบอนุญาตให้ประกอบธุรกิจเป็น
บริษัทรับอนุญาตที่กระทรวงการคลังออกให้ไว้ ณ
สำนักงานของตนในที่แลเห็นได้โดยเปิดเผย
                        ข้อ
๑๑ 
ในกรณีที่มีการเปลี่ยนแปลงตัวบุคคลผู้มีอำนาจในการจัดการของ
บริษัทรับอนุญาตหรือมีการเปลี่ยนแปลงชื่อของบริษัทรับอนุญาต
ให้บริษัทรับอนุญาตรายงาน
การเปลี่ยนแปลงดังกล่าวต่อเจ้าพนักงานเป็นหนังสือ
พร้อมทั้งยื่นเอกสารหลักฐานที่เกี่ยวข้อง
ภายในสิบห้าวันนับแต่วันที่มีการเปลี่ยนแปลงทางทะเบียน
                        ข้อ
๑๒ 
ในกรณีที่บริษัทรับอนุญาตประสงค์จะย้ายสถานที่ประกอบธุรกิจ
ให้บริษัทรับอนุญาตยื่นหนังสือชี้แจงเหตุผลที่ขอย้าย
เพื่อขออนุญาตต่อรัฐมนตรีว่าการกระทรวง
การคลัง พร้อมทั้งเอกสารหลักฐานที่เกี่ยวข้อง
โดยผ่านธนาคารแห่งประเทศไทย
                        ข้อ
๑๓  เมื่อบริษัทรับอนุญาตเลิกกิจการ
ให้ผู้จัดการหรือผู้ชำระบัญชีแจ้ง
ต่อเจ้าพนักงานเป็นหนังสือภายในสิบห้าวันนับแต่วันเลิกกิจการ
พร้อมทั้งส่งคืนใบอนุญาต
ต่อเจ้าพนักงานด้วย
                        ทั้งนี้  ตั้งแต่บัดนี้เป็นต้นไป

                                                                        ประกาศ
ณ วันที่ ๓ พฤษภาคม ๒๕๓๔
                                                                                           สุธี  สิงห์เสน่ห์

รัฐมนตรีว่าการกระทรวงการคลัง

[รก.๒๕๓๔/๘๖/๔๓๘๗/๑๔ พฤษภาคม ๒๕๓๔]

                                                                                                             พรพิมล/แก้ไข
                                                                                                            ๑๑
ก.ค ๒๕๔๔